கேள்வி: முந்நீர் (உணவு) பற்றி தகவல் சொல்.
பதில்: மூன்று வகையான பருகும் நீரை ஒன்றாகக் கலந்து உண்ணும் பழக்கம் சங்ககாலத் தமிழக மக்களிடையே இருந்து வந்தது. இந்தக் கலவை நீரை முந்நீர் என்றனர். எவ்வி அரசன் ஆண்ட திருவீழிமிழலை வீழிநாதேஸ்வரர் கோயில் இருந்த நல்லூர் அடுத்திருந்த முத்தூறு வேளிர் (தமிழகம்) வளையல்கை மகளிர் (பருவப் பெண்கள்) கானலில் பூக்கும் முண்டக மலர் மாலை அணிந்துகொண்டு மூன்று வகையான தீஞ்சுவை நீரைக் கலந்து உண்டு மகிழ்ந்து கடல்நீரில் பாய்ந்து விளையாடுவர். பனங்குரும்பை தரும் நீர், கருப்பஞ்சாறு, தாழையில் இறக்கிய நீர் ஆகியவற்றின் கலவையே அவர்கள் உண்ட முந்நீர். வண்டு பட மலர்ந்த தண் நறுங் கானல் முண்டகக் கோதை ஒண் தொடி மகளிர் இரும் பனையின் குரும்பை நீரும், பூங் கரும்பின் தீம் சாறும், ஓங்கு மணல் குவவுத் தாழைத் தீம் நீரொடு உடன் விராஅய், முந் நீர் உண்டு முந்நீர்ப் பாயும்; தாங்கா உறையுள் நல்லூர் கெழீஇய ஓம்பா ஈகை மா வேள் எவ்வி புனல் அம் புதவின் மிழலையொடு கழனிக் கயல் ஆர் நாரை போர்வில் சேக்கும், பொன் அணி யானைத் தொல் முதிர் வேளிர், குப்பை நெல்லின், முத்தூறு தந்த கொற்ற நீள் குடை, கொடித் தேர்ச் செழிய! -புறநானூறு 24 * பார்க்கலாம் ஆங்கிலத்தில் படம்